**vznesené Pripomienky v rámci medzirezortného pripomienkového konania**

Nariadenie vlády Slovenskej republiky, ktorým sa ustanovuje suma minimálnej mzdy na rok 2019

|  |  |
| --- | --- |
| Počet vznesených pripomienok, z toho zásadných | 19 / 5 |

|  |  |  |
| --- | --- | --- |
| **Subjekt** | **Pripomienka** | **Typ** |
| **AZZZ SR** | **predloženému návrhu**nemá pripomienky | **O** |
| **GPSR** | Bez pripomienok. | **O** |
| **IZ** | **doložke vplyvov o sociálnych vplyvoch**V doložke sociálnych vplyvov sú nesprávne vypočítané zmeny čistého príjmu jednotlivca v dôsledku nárastu minimálnej mzdy. V výpočte nárastu sú spojené dva vplyvy: zmena parametrov daňovo-odvodového systému medzi rokmi 2018 a 2019 a nárast minimálnej mzdy. žiadame tieto dva nezávislé vplyvy oddeliť. | **Z** |
| **IZ** | **k doložke vplyvov na rozpočet verejnej správy**Materiál vplyv na rozpočet verejnej správy vo svojej tabuľkovej časti neráta s vplyvom na verejných a neverejných poskytovateľov sociálnych služieb. U sociálnych služieb mzdové náklady tvoria 80 % všetkých nákladov. V súčasnosti pracuje u poskytovateľov sociálnych služieb vyše 25 000 zamestnancov, zvýšenie minimálnej mzdy tak vytvorí tlak na zvýšenie miezd u každého zamestnanca daného sektora. Verejné financie sa podieľajú poskytovateľom sociálnych služieb podľa rôznych kategórií ich služieb na ich nákladoch, v ktorých sa v tabuľkovej časti neráta. Vzhľadom na starnutie populácie by sektor sociálnych služieb mal prejsť komplexnou reformou, tak aby výdavky spojené so starostlivosťou o seniorov boli čitateľné a transparentné. Dôvodom na to je, aby budúce náklady spojené so starnutím populácie boli lepšie odhadnuté, a tak prispeli lepšej pripravenosti legislatívy i finančných rezerv na demografické zmeny.  | **Z** |
| **KOZSR** | **k celému materiálu**KOZ SR oceňuje návrh na úpravu sumy minimálnej mzdy zo strany Ministerstva práce, sociálnych vecí a rodiny SR. Návrh sumy minimálnej mzdy vo výške 520 € sa výrazne približuje predstavám odborov o výraznom náraste minimálnej mzdy, ktorá ešte donedávna bola nižšia ako hranica rizika chudoby a kreovala pracujúcu chudobu. Cieľom KOZ SR naďalej zostáva zabezpečiť plnenie odporúčania Európskeho výboru sociálnych práv, podľa ktorého by podiel minimálnej mzdy na priemernej mal dosahovať 60 %. Nakoľko sa v nasledujúcom období očakáva pozitívny vývoj makroekonomických ukazovateľov a ďalší nárast cien, najmä potravín, navrhujeme zvýšenie minimálnej mzdy na rok 2019 v sume 635 €, 3,649 € na hodinu, čo predstavuje percentuálne zvýšenie na úrovni 32,3 %. Charakteristika Slovenska, ako krajiny s nízkymi mzdami, zvyšuje tlak na ohrozenie chudobou. Nízkopríjmové domácnosti, okrem nemožnosti pokryť bežné mesačné výdavky, nie sú schopné tvoriť si úspory. Neočakávané výdavky spôsobujú zvyšovanie zadlženosti domácnosti, ktorá na Slovensku významne narastá. Adekvátnosť rastu minimálnej mzdy môže potvrdiť produktivita práce na Slovensku, ktorá medziročne narastá a v ďalších rokoch má zvyšovať tempo rastu. KOZ SR je presvedčená, že zvyšovanie mzdovej úrovne má pozitívny dopad na životnú úroveň obyvateľstva, motivuje ľudí zamestnať sa a odráža sa aj vo zvýšenom výkone ekonomiky. Zvyšovanie príjmov domácností zabezpečuje vymanenie sa z pasce chudoby, zvyšovanie spotreby domácnosti, ale aj možnosť tvoriť úspory na nepriaznivé časy. Vyššie príjmy domácnosti sa pozitívne odrazia vo vyššom disponibilnom príjme, čo najmä u nízkopríjmových domácnosti zvýši spotrebu, ale zároveň zmierni tlak na nutnosť zadlžovať sa. V neposlednom rade sa znižuje závislosť na sociálnom systéme, rovnako ako miera vyplácania časti mzdy „na ruku“ a pozitívny dopad sa odrazí aj v post produktívnom veku, prostredníctvom vyšších dôchodkov.  | **Z** |
| **MDaVSR** | **Dôvodovej správe**doplniť do dôvodovej správy označenie „Osobitná časť“. | **O** |
| **MFSR** | **Všeobecne**Beriem na vedomie konštatovanie uvedené v časti 2.1.1. Analýzy vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“), že vykrytie prípadných zvýšených výdavkov z dôvodu navrhnutého zvýšenia minimálnej mzdy bude musieť byť v jednotlivých rokoch zabezpečené v rámci záväzných ukazovateľov schváleného rozpočtu verejnej správy na príslušný rok. | **O** |
| **MFSR** | **Všeobecne**V analýze vplyvov žiadam a) prehodnotiť kvantifikáciu rozpočtových vplyvov na základe údajov Sociálnej poisťovne, ktoré hodnovernejšie reflektujú mzdy zamestnancov ako výberový štatistický prieskum Štvrťročný výkaz o cene práce ISCP, nakoľko na základe panelových údajov Sociálnej poisťovne je možné spoľahlivejšie identifikovať zamestnancov, ktorých mzdy sú ovplyvnené zvyšovaním minimálnych mzdových nárokov, b) doplniť kvantifikáciu rozpočtových vplyvov o zamestnancov, ktorí sú zaradení do vyšších stupňov náročnosti práce (§ 120 Zákonníka práce); týmto zamestnancom prislúcha vyššia „minimálna mzda“ (až dvojnásobok sumy minimálnej mzdy pri šiestom stupni náročnosti – 1 040 eur) a je potrebné zohľadniť rozpočtové vplyvy nárastu ich minimálnych mzdových nárokov, pričom s pracovnými pozíciami s vyššou náročnosťou práce je potrebné uvažovať najmä pri zamestnancoch v sektore zdravotníctva.  | **Z** |
| **MFSR** | **Všeobecne**V predkladacej správe šiestom odseku v poslednej vete odporúčam nahradiť slová „bude väčšina zamestnancov“ slovami „budú zamestnanci“, nakoľko od 1. januára 2019 budú stupnice platových taríf všetkých zamestnancov pri výkone práce vo verejnom záujme a štátnych zamestnancov ustanovené minimálne na úroveň 520 eur mesačne a v analýze vplyvov časti D.1 odporúčam nahradiť slová „č. 337/2016 Z. z.“ slovami „č. 337/2015 Z. z.“. | **O** |
| **MKSR** | **K názvu na obale a názvu vo vlastnom materiáli**Odporúčame názov na obale a názov vo vlastnom materiáli upraviť podľa bodu 18 Prílohy č. 1 k Legislatívnym pravidlám vlády Slovenskej republiky. | **O** |
| **MPRVSR** | **všeobecne**bez pripomienok | **O** |
| **MVSR** | V súvislosti s návrhom nariadenia vlády Slovenskej republiky z ... 2018, ktorým sa ustanovuje suma minimálnej mzdy na rok 2019, poukazujeme na nasledovnú skutočnosť. Z predloženej doložky vplyvov vyplýva, že materiál predpokladá pozitívne aj negatívne vplyvy na rozpočet verejnej správy v dôsledku zvýšenia sumy minimálnej mzdy, pričom tieto budú musieť dotknuté organizácie zabezpečiť v rámci schváleného rozpočtu verejnej správy na roky 2019 až 2021. Schválenie návrhu o zvýšení minimálnej mzdy bude mať vplyv na zvýšenie výdavkov rozpočtu kapitoly Ministerstva vnútra SR z dôvodu navýšenia výdavkov bežných transferov obciam na zabezpečenie starostlivosti o vojnové hroby v zmysle § 4 ods. 1 zákona č. 130/2005 Z. z. o vojnových hroboch. Obci sa v zmysle zákona poskytuje príspevok na kalendárny rok na každý vojnový hrob v sume päťnásobku minimálnej hodinovej mzdy. Navýšenie výdavkov kapitoly MV SR z uvedeného dôvodu predstavuje každoročne sumu 21 073 eur. Finančné prostriedky budú vyčlenené v rámci rozpočtovej kapitoly MV SR.  | **O** |
| **MZVaEZSR** | **celému materiálu**bez pripomienok | **O** |
| **NBS** | Zvyšovanie minimálnej mzdy by malo zohľadňovať aktuálny vývoj na trhu práce, ako aj vývoj produktivity práce v odvetviach s vysokým podielom minimálnej mzdy tak, aby nebola ohrozená ich konkurencieschopnosť.  | **O** |
| **OAPSVLÚVSR** | **K doložke zlučiteľnosti** Upozorňujeme, že uznesením vlády SR č. 251/2018 s účinnosťou od 1. júna 2018 sa menia a dopĺňajú Legislatívne pravidlá vlády Slovenskej republiky, kde sa mení Príloha č. 2 k Legislatívnym pravidlám vlády upravujúca doložku zlučiteľnosti. Doložka zlučiteľnosti sa tak zosúlaďuje s doložkou zlučiteľnosti podľa Legislatívnych pravidiel tvorby zákonov v znení poslednej novely zo 16. mája 2018. Z tohto dôvodu žiadame do legislatívneho procesu predkladať doložku zlučiteľnosti v súlade s Legislatívnymi pravidlami vlády SR v znení účinnom od 1. júna 2018. | **O** |
| **SOCPOIST** | **celému materiálu**Bez pripomienok | **O** |
| **SŽK** | **celému materiálu**Stanovisko k návrhu minimálnej mzdy Slovenská živnostenská komora chápe úpravu minimálnej mzdy v národnom hospodárstve Slovenskej republiky. Súhlasíme s pravidelným nárastom, ktorý ale nutne potrebuje transparentný mechanizmus výpočtu, ktorý sa opiera o potreby na trhu práce a rastu produktivity práce v jednotlivých produkčných odvetviach národného hospodárstva. Sme presvedčení, že rast minimálnej mzdy by sa mal zároveň výraznejšie prejaviť v raste reálnych miezd zamestnancov. V tomto ohľade navrhujeme hľadať priestor pre zvýšenie mzdových príjmov na strane odvodov tak, aby sme dosiahli spravodlivý odvodový systém pre poberateľov (štát) aj platiteľov (zamestnanci a súkromný sektor). Vzhľadom k tomu, že živnostníci, malí a strední podnikatelia poskytujú služby potrebné pre kvalitný každodenný život - pôdohospodári, potravinári, predajcovia, remeselníci, poskytovatelia služieb, tak neodôvodnené skokové zvyšovanie minimálnej mzdy sa môže prejaviť v raste cien potravín, tovarov a služieb. Priestor na zachovanie konkurencieschopnosti tohto odvetvia vidíme v znížení DPH na potraviny a vybrané služby, ako aj v úprave odvodového systému, ktorý zvýhodní a vytvorí záujem o zamestnávanie zamestnancov predovšetkým v produktívnom veku. Ďalšie možnosti sú v oblasti nezvyšovania, resp. definovania maximálneho stropu odvodového zaťaženia, ale aj v prehodnotení povinnosti úhrady nemocenských dávok na začiatku práceneschopnosti zamestnanca zo strany zamestnávateľov.  | **Z** |
| **ÚPPVII** | Bez pripomienok | **O** |
| **ÚVO** | **celému materiálu**bez pripomienok | **O** |
| **ÚPVSR** | Odoslané bez pripomienok |  |
| **MŠVVaŠSR** | Odoslané bez pripomienok |  |
| **ÚNMSSR** | Odoslané bez pripomienok |  |
| **PMÚSR** | Odoslané bez pripomienok |  |
| **MŽPSR** | Odoslané bez pripomienok |  |
| **ÚJDSR** | Odoslané bez pripomienok |  |
| **MOSR** | Odoslané bez pripomienok |  |
| **ŠÚSR** | Odoslané bez pripomienok |  |
| **NBÚSR** | Odoslané bez pripomienok |  |
| **MHSR** | Odoslané bez pripomienok |  |
| **MZSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |